<classify> Azam jana iliifunga Ndanda FC bao 1-0 Uwanja wa Nangwanda Sijaona Mtwara, mfungaji akiwa Shomari Kapombe.Msimu uliopita wa ligi, mchezo wa kwanza kwenye Uwanja wa Nangwanda Sijaona, Ndanda ilishinda bao 1-0, lakini ziliporudiana Uwanja wa Azam Complex, Dar es Salaam, Ndanda ililala kwa bao 1-0.Kutokana na matokeo hayo, Azam imefikisha pointi 19 sawa na Yanga inayoongoza ligi hiyo, lakini Azam inazidiwa uwiano wa mabao ya kufunga na kufungwa.Kwa upande wa Mtibwa yenyewe jana ilipunguzwa kasi baada ya kutoka sare ya bila kufungana na JKT Ruvu kwenye Uwanja wa Karume, matokeo ambayo yameifanya Mtibwa ishike nafasi ya tatu ikiwa na pointi 16, huku JKT Ruvu bado ikiburuza mkia ikiwa na pointi mbili.Timu hizo zilipata nafasi kadhaa za kufunga, lakini umaliziaji ulikuwa butu kwa washambuliaji ama kushindwa kulenga lango au kupiga mipira dhaifu iliyodakwa na kipa.Huo ni mchezo wa kwanza kwa JKT Ruvu kucheza ikiwa chini ya Kocha mpya Abdallah Kibadeni aliyechukuliwa kuokoa jahazi la timu hiyo ambalo msimu huu linaonekana kwenda mrama.Naye Joachim Nyambo anaripoti kutoka Mbeya kuwa, bao lililofungwa dakika ya 12 na Geofrey Mlawa akiunganisha kwa kichwa kona ya Hamad Kibopile jana liliipa ushindi Mbeya City dhidi ya African Sports kwenye Uwanja wa Sokoine mjini Mbeya.  <topic>: MICHEZO 